Държавен вестник, бр. 34, 2026 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  34
ръководител. 
Когато работи в лечебно заведение, специалистът с втора степен на професионална 
квалификация по професията осъществява трудовата си дейност на работно място, оборудвано 
с подходящи медицински помощни материали, пособия и консумативи - медицински шкафове, 
превързочни материали, болнични легла, антидекубитални дюшеци, медицински легенчета, 
инвалиден стол, тоалетен стол, подлога, термометър, апарат за кръвно налягане, памперси, 
постелъчно бельо и др., в съответствие със спецификата на лечебното заведение, в което 
полага труд. 
Особеностите на работната среда предполагат наличието на известни рискови фактори: 
- физически рискове при повдигане, сваляне и пренасяне на пациенти/потребители, работа в 
изправено положение със стоене на едно място, повтарящи се еднотипни движения, носене на 
тежести (чували с бельо, контейнери за стерилизация, опасни и неопасни отпадъци и др.); 
- сензорни рискове: миризми от използваните дезинфекционни и хигиенни препарати, от 
телесни течности; 
- биологични рискове: инфекции, микози, алергии и др., възникващи при пренасяне на 
материали за изследвания, при обработка на болнично бельо и отпадъци; 
- психологически рискове: негативни емоции, свързани със загуба на пациент/потребител, 
Бърнаут синдром; 
- възможна агресия от страна на пациентите/потребителите, стрес от потенциален риск от 
инцидент или злополука. 
Завършилият втора степен на професионална квалификация по професия „Здравен 
асистент“ е длъжен да спазва утвърдените правила за здравословни и безопасни условия на 
труд. 
 
2.2. Трета степен на професионална квалификация по професията 
 
Придобилият трета степен на професионална квалификация по професия „Здравен 
асистент“ подпомага дейностите на медицинските специалисти, основно на медицинските 
сестри, за подобряване качеството на живот на пациента/потребителя и при извършването на 
специфични дейности основно в болнична и извънболнична среда. Оказва здравна и психо-
социална подкрепа за осигуряване на здравословен начин на живот, ресоциализация и 
адаптация на болните след операция или при хронични заболявания. Здравният асистент с 
придобита трета степен на професионална квалификация подпомага пациента/потребителя 
при приема на лекарствени продукти през устата, като следи указанията на медицинските 
специалисти. 
 
Здравният асистент под ръководството на медицинска сестра, акушерка, фелдшер, 
лекарски асистент или лекар извършва дейности за удовлетворяване на основните жизнени 
потребности на пациента/потребителя от хранене и прием на течности, хигиена, дишане, 
отделяне, сън, почивка и го подпомага при извършване на обичайни ежедневни дейности - 
събличане и обличане, движение, развлечение и психо-социален комфорт. 
 
Извършва комплекс от мероприятия за поддържане на личната хигиена и комфорт на 
пациента и за предоперативно отстраняване на окосмяването на мястото на оперативното поле. 
Подпомага движението на пациента, като го поддържа, придържа и поставя в подходящо 
положение, подпомага самостоятелното му придвижване или с помощни средства, обучава го 
в техники за движение, транспортира и/или съпровожда пациента. Здравният асистент 
извършва дейности за подпомагане дишането на пациента, наблюдава и информира